Aktiewe kinders is gelukkige kinders | Voelgoed
Aktiewe kinders is gelukkige kinders	Gelaai deur admin op Wo, 09/14/2016 - 08:48 Ouerskapkenner: Hettie Brittz
Ledigheid by tieners is redelik normaal, en word dikwels aan hormone toegeskryf, veral tussen veertien- en sestienjarige ouderdom. Dit lyk kompleet of die donskombers twee oë het, en net nou en dan verskyn ’n hand met die TV se afstandbeheerder...
Groeiende kinders het baie beweging nodig Sport hou verskeie voordele vir kinderontwikkeling in. Die spandinamika en kompetisie-element leer ’n kind om meer as net sy eie belange op die hart te dra. As ek in die oggend alleen gaan draf en ek kry ’n kramp of dit is nie meer lekker nie, draai ek eenvoudig om, maar in ’n span is daar reëls. Jy kan nie enige tyd van die baan af loop as jy nie meer lus is vir die wedstryd nie. Hierdie beginsels geld ook vir die lewe. Jy kan byvoorbeeld nie sommer op ’n dag besluit jy is nie meer lus om getroud te wees nie. Sport kweek ’n bepaalde aanspreeklikheid en betroubaarheid by ’n kind.
Doen saam oefening en skep ’n aktiewe kultuur tuis Stel ’n reël in dat jou kind vir elke halfuur se TV-kyk ’n halfuur lank buite moet speel. Of gedurende ’n uur lange TV-program kan die gesinslede beurte maak om met handgewigte ’n stel van agt bisepskrulle of opstote te doen, en die gewig dan na die volgende persoon aan te gee.
2730 keer gelees